text: Tysk orden og hæder til Hinrich Jürgensen efter 10 år som formand
  28 marts 2017 kl. 05.58
  Hinrich Jürgensen har været formand for det tyske mindretal i Danmark de seneste 10 år. Mandag aften blev hans arbejde  belønnet med den fornemme tyske tyske orden Verdienskreuz am Bande.
  Ordenen blev mandag aften overrakt af den tyske ambassadør i Danmark, Claus Robert Krumrei, i Haus Nordschleswig i Aabenraa.
  Siden 2007 har Hinrich Jürgensen, 57 år og landmand,  været formand for det tyske mindretal i Danmark, og hans arbejde er nu blevet belønnet med den tyske orden Verdienskreuz am Bande. 
  -  Dit arbejde har styrket det dansk-tyske venskab, som aldrig har været bedre. Vi ved, at vi kan stole på dig, når det gælder det dansk-tyske samarbejde, sagde den tyske ambassadør i Danmark, Claus Robert Krumrei, da han uddelte ordenen i overværelse af et par hundrede fremmødte i  Haus Nordschleswig i Aabenraa.
  
  